մանրածախ առևտուր իրականացնող անձինք, 01.07.97 թ. դրությամբ կատարում են ապրանքային մնացորդների ճշգրտում: Դա պայմանավորված է նրանով, որ նախկին օրենքով այդպիսի գործունեություն իրականացնողները` ԱԱՀ-ը հաշվարկում էին ապրանքների վաճառքի և ձեռքբերման գների (ներառյալ ԱԱՀ-ը) տարբերությունից, իսկ նոր օրենքով պարտավոր են ԱԱՀ-ը հաշվարկել ընդհանուր սահմանված կարգով, այսինքն` բյուջե վճարման ենթակա ԱԱՀ-ի գումարը որոշվելու է որպես իրացումից հաշվարկված (ստացված) և մատակարարների (ներմուծման դեպքում` մաքսային մարմինների կողմից գանձված) հարկային հաշիվներում (անցումային ժամանակաշրջանում` հաշիվ-ֆակտուրաներում) առանձնացված հարկի գումարների տարբերություն: Դրա հետ կապված և հաշվի առնելով, որ այդ ապրանքների (մինչև 01.07.97 թ. ձեռք բերված) մի մասը փաստորեն իրացվելու է 1997 թ. հուլիսի 1-ից հետո` ԱԱՀ-ը հաշվարկվելու է նոր օրենքով սահմանված ընդհանուր կարգով: Այդ առումով, ինչպես նաև` ԱԱՀ-ով կրկնակի հարկումը բացառելու նպատակով, մանրածախ առևտուր իրականացնող ձեռնարկություններն ու կազմակերպությունները մինչև 01.07.97 թ. ձեռք բերված ապրանքների դիմաց վճարված ԱԱՀ-ի գումարների առանձնացման նպատակով հաշվապահական հաշվառման մեջ կատարում են հետևյալ ճշգրտումները.